Scurte scenarii initiatice - Magda Carneci
Un el si o ea, Daniel si Mina, isi povestesc pe rand experientele onirice traite in cele mai diverse situatii. Fie ca a fost vorba de un vis, de un moment de meditatie sau pur si simplu de o halucinatie, cei doi s-au vazut purtati in lumi alternative, cu alte reguli si alte intelesuri, dar fiecare in parte a adus un moment de revelatie, ulterior transpus in lumea reala, cunoscuta. Un volum in care scurtele scenarii initiatice dau masura transformarilor umane prin intermediul transcendentei. Aceasta este o colectie de povestiri care pleaca de la istorii traite, culese din numeroasele mele jurnale intinse de-a lungul multor ani. Recitind aceste jurnale, mi-am dat seama de potentialul prozastic al multor intamplari, dar intr-un sens anume, specific: acela de a trezi gustul pentru o realitate alternativa, desi totusi concreta, de a provoca deschiderea simturilor spre o lume fascinanta, mult mai bogata decat cea ordinara. Altfel spus, de a incita cititorul sa depaseasca banalitatea crasa care domina existentele noastre (si, in consecinta, predomina si in proza scurta contemporana). Si de a-i deschide acestui cititor, chiar a-i incuraja o perspectiva transcendenta asupra lucrurilor, omului, lumii. Finalmente, noi suntem fiinte care se autotranscend continuu. Prozele acestea revendica realitatea transcenderii. - Magda Carneci